paragraph_text: Kulminacija u astronomiji obuhvaća gornju i donju kulminaciju, dva položaja nebeskoga tijela, kada ono zbog Zemljine vrtnje prolazi kroz mjesni meridijan; u gornjoj kulminaciji prolazi kroz onu polovicu nebeskog meridijana koja sadrži zenit, u donjoj kulminaciji prolazi kroz polovicu nebeskog meridijana koja sadrži nadir. Cirkumpolarne zvijezde imaju gornju i donju kulminaciju iznad obzora (horizonta), anticirkumpolarne ispod obzora, a ostale zvijezde imaju gornju kulminaciju iznad obzora, a donju kulminaciju ispod obzora. <ref> "Hrvatska enciklopedija", Leksikografski zavod Miroslav Krleža, www.enciklopedija.hr, 2014.